Þann 2. nóvember sl. tilkynnti japanski bílframleiðandinn Subaru að þeir væru með nýjan rafbíl sem tvöfaldar hina hefðbundna akstursgetu eldri rafbíla . Þessi bíll á að ná 200 Km akstri á hleðslunni og það tekur aðeins 15 mínútur að hlaða rafhlöðuna að nýju . Galdurinn er fólginn í nýjum vanadium rafhlöðum sem eru unnar með nanótækni og ná þannig aukinni hleðslu og mun skemmri hleðslutíma auk þess að geta gefið meira afl út . Nýjar rafhlöður voru nokkuð í umræðunni á ráðstefnunni Driving Sustainability sem haldin var í Reykjavík fyrir skemmstu . Þar var talað um CrF Lithium rafhlöður sem munu valda byltingu í smíði rafbíla og raftækja . Þær eru þegar í notkun á dýrari rafmagnsverkfærum iðnaðarmanna og get gefið meira afl en tengd tæki . Þær taka hleðslu á mjög skömmum tíma og geta því nýtt hemlun og akstur undan halla mun betur til sparnaðar í blendingsbílum og hreinum rafbílum .